tomron87/hebrew-wikipedia-sentences-corpus huggingface dataset:
השיר "WAP" נכלל בדירוגם ונאמר כי "קארדי בי ומייגן מתאחדות במאמץ המשותף הראשון שלהן לתת לנו בדיוק את מה שמגיע לנו [...] השיר זוכה על החוצפה שלו לעצב דגימה של קלאסיקת מועדוני הניינטיז".
+רשימות סוף שנה של "WAP"פרסוםרשימהדירוגמקורRolling Stoneשירי שיתוף הפעולה הטובים ביותר של 2020
הווידאו קליפ הנלווה שצולם לשיר בוים על ידי קולין טילי ופורסם בערוץ היוטיוב של קארדי בי ב-7 באוגוסט 2020, בסמוך לצאת הסינגל עצמו.
בקליפ משתתפות מספר ידועניות, בהן קיילי ג'נר, נורמני, רוסליה, לאטו, רובי רוז וסוקיהאנה.
בקליפ נראות בי ודי סטליון במקומות שונים באחוזה יוקרתית.
ביממה אחת הקליפ צבר למעלה מ-26 מיליון צפיות, ובכך שבר את השיא עבור שיתוף פעולה נשי ביוטיוב.
שנה פרס קטגוריה תוצאה מקור2020פרסי הווידאו קליפים של MTVשיר הקיץ
מקוםתאריםמכירותארצות הברית (RIAA)זהב500,000ברזיל (Pro-Música Brasil)זהב20,000בריטניה (BPI)זהב400,000קנדה (Music Canada)פלטינה80,000ניו זילנד (RMNZ)זהב15,000בריטניה (BPI)כסף200,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם6 באוגוסט 20207" • תקליטור • קלטת שמעוורנר מיוזיק גרופ7 באוגוסט 2020הזרמת מוזיקה • הורדה דיגיטליתאטלנטיק רקורדסאיטליהרדיו להיטים עכשווייםוורנר מיוזיק גרופ
WC (דאבליו סי) היא להקת מוזיקה אלקטרונית ישראלית שהוקמה בשנת 2016 בתל אביב על ידי האחים אריה הספרי ואבשלום הספרי.
הלהקה מתאפיינת בשירים קצביים ואנרגטיים בעלי אופי חברתי-פוליטי, לרוב בעלי נימה כוחנית והתנגדותית.
השם, WC, הוא ראשי תיבות של War Criminals.
ההרכב נולד בדירת מגורים ששכרו השניים בשכונת פלורנטין בתל אביב במטרה לחיות וליצור ביחד.
אריה היה בעבר חבר בהרכבים שונים (אנרגיה חולנית, איקרוס, Overshare) ואבשלום סיים את לימודיו בחוג להנדסת סאונד במכללת כנרת.
ב-2 באוגוסט 2016, ראה אור הסינגל הראשון של הלהקה, "סליק", בליווי קליפ שצולם כולו בשחור לבן, ומציג אישה הנושאת דגל ישראל שחור ברחבי תל אביב.
בבת אחת הופך הקליפ לצעדה משותפת של חבורת נשים המצטרפות אליה בכוריאוגרפיה סמי-מיליטנטית.
ב-26 בנובמבר 2017, סביב הופעתם הראשונה על במה בפסטיבל "איביזיבי" במצפה רמון, שוחרר האי-פי הראשון של ההרכב, "We Are Not War Criminals".
האי-פי כלל 5 שירים שנוגנו במלואם בהופעה: "סליק", "סטיריקנים" "עדלאידע" "ניימדרופינג" ו"אורורה".
מילות השירים נשאו ברובם אופי פוליטי מובהק וסגנונם נע בקו אקלקטי בין היפ הופ, אלקטרוני, ספוקן וורד ורוק אלטרנטיבי.
האי-פי כולו, ובפרט הקליפ לשיר "סליק", זכו לתהודה ושיתופים רבים באינטרנט.
מנקודה זו עבר ההרכב להוצאת שירים במתכונת סינגלים בלבד.
באוקטובר 2018 הוזמנה הלהקה להופיע בפסטיבל "אינדי סיטי", ביוזמת עיריית ירושלים, שלצד ההופעה גם הייתה אמורה להפיק יחד עם הלהקה וידאו הכולל ביצוע חי של שיר אחד שלהם, "סטיריקנים", בלוקיישן מסוים בעיר.
סמוך לאירוע הפקת הפסטיבל ביקשה להחליף את השיר בגלל הרגישות סביב הטקסט שלו.
בעקבות כך הודיעה הלהקה כי לא תשתתף במיזם ובפסטיבל.
ב-26 בנובמבר 2018 שוחרר השיר "לעולם לא ניכנע", כשהמילים הן פרפרזה על נאומו המפורסם של וינסטון צ'רצ'יל ("נילחם בחופים").
ב-25 בינואר 2019 שוחרר השיר "גלים גבוהים".
ביוני 2019 קיבלה הלהקה אישור לכך ש"מועצת מפעל הפיס לתרבות ואמנות" מעניקה לה מענק כספי על סך של 50 אלף שקלים לעידוד היצירה ולהפקת קליפ עתידי.
באותו השבוע הודיע דירקטוריון המפעל כי הוא מסיר את התמיכה בפסטיבל דוקאביב, לאחר שהסרט "לאה צמל, עורכת דין" שביימו פיליפ בלאיש ורחל לאה ג'ונס בהפקת ערוץ 8 של "הוט" זכה בפרס הראשון בתחרות של שנה זו.
בעקבות כך הודיעה הלהקה כי היא מוותרת על המענק הכספי הניתן להם.
ב-13 בספטמבר 2019 שוחרר השיר "אלוהים חוזר".
ב-19 במרץ 2021 שוחרר השיר "היינו מסטולים", ולמחרת, ב-20 במרץ 2021 הופיעו בהפגנה הגדולה ביותר שהתקיימה במסגרת מחאת בלפור, מול כ-50 אלף איש.
חודש לאחר מכן, ביום העצמאות, ב-15 באפריל 2021, יצא קליפ של אסף שפיר, הכולל תיעוד ממחאת בלפור, והפך ויראלי ברשת.
השיר הפך למזוהה עם המחאה, ובסוף השנה גם הגיע למקום הראשון במצעד שירי השנה של תחנת הרדיו הקצה.
ב-18 באוקטובר 2021 שוחרר השיר "ערים קרות", וב-10 בינואר 2022 שוחרר השיר "טריגר".
ב-26 במאי 2022 עלה לאקרנים "משפט הבנקאים", סרטו הדוקומנטרי של אליאב לילטי, המבוסס על חומרים שצולמו במהלך "משפט הבנקאים" ובמהלך פעילות קבוצת "באים לבנקאים".
WC כתבו ויצרו מוזיקה מקורית עבור פסקול הסרט.
אריה הספרי (שירה, גיטרה, מילים, לחנים)
אבשלום הספרי (ביטים, סינתיסייזרים, שירה, הפקה מוזיקלית)
Waveform Audio File Format (המכונה בדרך כלל WAVE, או WAV בשל סיומת הקובץ שלו) הוא פורמט של קובצי אודיו המשמש לאחסון קובצי אודיו במחשבים אישיים.
הפורמט פותח על ידי IBM ומיקרוסופט והפך זמין לציבור לראשונה במהלך שנת 1991 ומאז הפך לאחד מהפורמטים הנפוצים ביותר לאחסון נתוני אודיו לא דחוסים.
קובצי WAV משמשים לרוב אנשים המשתמשים בתוכנות אודיו מקצועיות להפקת מוזיקה ותכני אודיו אחרים, במיוחד כאשר הם מעוניינים להפיק קובצי אודיו באיכות צליל גבוהה אשר קרובה ככל הניתן לאיכות הצליל בהקלטה המקורית.
קובצי WAV לא דחוסים הם גדולים במיוחד בהשוואה לקובצי אודיו בפורמטים אחרים, כמו MP3 או AAC המשתמשים בטכניקות דחיסה על מנת להקטין את גודל הקובץ.
לדוגמה, קובץ WAV טיפוסי לא דחוס משתמש יהיה בערך בגודל של 10 מגה-בייט לכל דקה של צליל אודיו באיכות CD (הקלטה באיכות 44.1 קילו-הרץ, 16 סיביות).
בשל כך, למרות שהשימוש בקובצי WAV הוא אידיאלי לצורך שמירת אודיו באיכות צליל גבוהה, שיתוף קבצים של קובצי WAV באמצעות האינטרנט מעולם לא היה נפוץ.
זהו פורמט ברירת מחדל במערכת ההפעלה Microsoft Windows לאחסון אודיו לא דחוס.
בשל כך הפורמט הפך לאורך השנים לפורמט הסטנדרטי עבור הקלטות של אודיו במחשבים עם מערכת ההפעלה Microsoft Windows.
איתי אליה (נולד ב-1987), הידוע בשם הבמה WHITENO1SE, הוא מפיק פסיטראנס, מוזיקאי ודי ג'יי ישראלי.
אליה החל לתקלט בגיל 11 בעזרת ציוד ביתי בבית הוריו בערד ובגיל 16 בחר בשם הבמה "WHITENO1SE".
את השם WHITENO1SE בחר אליה בהשראת המושג "רעש לבן" היות שרעש לבן מבטא הספק זהה בכל התדרים, ובהקבלה למושגים מעולם המוזיקה, מבטא השם "WHITENO1SE" את החזון האומנותי שלו, לאחד סגנונות מוזיקליים וז'אנרים לכדי חוויה מוזיקלית אחודה ומלוכדת.
WHITENO1SE ממוקם ברשימת 48 האמנים הישראלים המושמעים ביותר בספוטיפיי עם 421,000 השמעות חודשיות.
השיר שלו ושל ראנג'י "The Moments I'm Missing" הוא אחד השירים המושמעים ביותר של אומן ישראלי בספוטיפיי ונכון לדצמבר 2024, מדורג במקום 16 עם למעלה מ 75 מיליון האזנות ברשימת השירים הישראליים המושמעים ביותר בספוטיפיי.
נכון לינואר 2025, השיר של WHITENO1SE ושל אומיקי " SQUID GAME" מדורג במקום ה־16 ברשימת הסרטונים הישראליים הנצפים ביותר ביוטיוב עם 133 מיליון צפיות.
נכון לשנת 2024 WHITENO1SE נחשב לאחד מהתקליטנים הישראלים המצליחים ביותר בעולם וממובילי סגנון הפסיטראנס ברחבי העולם.
הוא מופיע באופן קבוע בפסטיבלי המוזיקה האלקטרונית הגדולים בעולם דוגמת טומורולנד, פסטיבל Dreamstate Festival, וטראנסמישן ומופיע מעת לעת כאורח בתוכנית הרדיו של ארמין ואן ביורן ובפסטיבלי A State of Trance (ASOT) הן באמסטרדם והן במקסיקו.
ב-2020 דורג WHITENO1SE על ידי מגזין ביטפורט בצמרת הדירוג העולמי של מכירות יוצרי הטראנס.
בשנת 2022, השיק WHITENO1SE יחד עם רן מוסאי (Junam) חברת תקליטים (לייבל) בשם Seven Harmonies.
WIZ (קרי: "ויז") היה כתב עת ישראלי, שעסק במשחקי מחשב וקונסולות משחק, אינטרנט ומשחקי תפקידים.
המגזין יצא לאור משנת 1991 ועד אוקטובר 2001 והיה הראשון בארץ שסקר את הנושא.
בנוסף לסקירת המשחקים הוא הכיל בשלב מסוים משחקים שניתנו חינם בכל חודש.
במהלך השנים היו לעיתון מספר עורכים וביניהם סיגל בן-ארצי, דינה בן-קיקי, קובי סיט, ניר צוק ואורן רביב.
בין הכתבים היו גם דוד זילברשטיין וערן בן סער.
זילברשטיין התחיל ככתב במדור ה-PC של המגזין, ולאחר כשנה הפך לעורך המדור.
בן-סער, כתב וערך את מדור משחקי התפקידים של העיתון.
במדור זה, נהג לכתוב באופן קבוע טור הומוריסטי בשם "שיחות עם מורגן לה פיי", שבין השאר ענה גם על שאלות בנושא משחקי תפקידים.
המגזין יצא לאור על ידי חברת "באג" עד שנקנתה על ידי הוצאת הספרים "מודן" שהחליטה לסגור את WIZ.
ביקורות גרסו, כי הכתבות ב-WIZ נוטות לקטול משחקים שיובאו על ידי יריבותיה של "באג", "הד-ארצי" ו"מחשבת".
ייתכן וביקורות אלו היו נכונות לפני כניסתו של קובי סיט לתפקיד העורך (ב-1995).
לאחר כניסתו של סיט לתפקיד, נראה היה שהביקורות התמתנו.
עם זאת, מתחריו של כתב העת טענו שהמשחקים הפחות מוצלחים שיובאו על ידי "באג", היו זוכים לביקורות עדינות ומרוככות יותר מאשר המשחקים שיובאו על ידי המתחרים.
על אף המחלוקות הרבות, WIZ היה כתב העת הישראלי למשחקי מחשב האחרון שנסגר.
מתחריו "פריק" ו"זומביט" נסגרו שנים מעטות קודם לכן.
ניתן למצוא עוד מעלילותיה של מורגן לה פיי באתרו של ערן בן סער, "שדים מתחת לכיור".
דוקטור WIZ - מדור אליו הפנו הקוראים שאלות בנושאי מחשבים, שהדוקטור, שזהותו לא נחשפה מעולם, היה עונה להם.
סודות מחדר התמיכה - מדור שפורסמו בו טיפים וצ'יטים וענו על שאלות הקוראים בנושאי ההתקדמות במשחקים.
ספיישלים - בשנותיו האחרונות של הגיליון, היה נתנאל מורי מפרסם ספיישלים שונים על משחקי מחשב, כמו כתבות על פמיניזם במשחקי מחשב, אינטליגנציה מלאכותית, סקירה על ועוד.
מדור האינטרנט וכתבות עומק – החל מגיליון 114, הצטרפה ליאור ברמן לצוות המגזין וניהלה את מדור האינטרנט.
בנוסף, פרסמה ברמן כתבות שבחנו את עולם הגיימינג בראייה היסטורית (עבר מול עתיד), תוך השוואה טכנולוגית ותרבותית בין מכונות הארקייד, הקונסולות הביתיות וטכנולוגיות המציאות המדומה.
Wireless Markup Language היא שפת תגיות מבוססת XML, להגדרת מידע עבור WAP.
מרכיב עיקרי בשפה הוא כרטיס (Card) והוא המקביל לדף (Page) בשפת ה-HTML.
WPA ו-WPA2, (ראשי תיבות: Wi-Fi Protected Access) הם שמם של שני פרוטוקלי אבטחה שפותחו על ידי התאחדות ה-Wi-Fi במטרה לאבטח רשתות אלחוטיות.
אלו פותחו בעקבות פריצות חמורות שנמצאו על ידי מומחים במערכת הקודמת, ה-WEP.
הפרוטוקול מיישם את סטנדרט ה-IEEE 802.11i.
התאחדות ה-Wi-Fi ראתה את ה-WPA כצעד ביניים, אשר נועד לתפוס את מקומו של ה-WEP בציפייה לתקן ה-802.11i, לאחר שהתמהמה אישורו.
הפרוטוקול משתמש ב-TKIP (פרוטוקול מפתח זמני).
הצפנת TKIP החליפה את המפתח הקטן יחסית, בגודל 40 סיביות, אשר אינו משתנה, של תקן ה-WEP.
ה-TKIP הוא מפתח של 128 ביט לכל חבילת מידע והוא יוצר באופן דינאמי מפתח חדש לכל חבילת מידע וכך מונע התנגשויות.
ה-WPA2 תואם את סטנדרט ה-IEEE 802.11i במלואו.
WPA - הגרסה הראשונית, אשר מטרתה להחליף את פרוטוקול ה-WEP הישן.
משתמשת בדרך כלל בפרוטוקול ההצפנה TKIP.
משתמש ב-CCMP במקום ב-TKIP על מנת להשיג אבטחה נוספת.
מחויב בכל התקני ה-Wi-Fi המאושרים מאז 2006.
WPA3 - מחליפה את WPA2 החל משנת 2018, ובעלת תכונות אבטחה משופרות ביחס אליה.
בגרסה זו השימוש ב-WPA-PSK הוחלף על ידי WPA-SAE .
מיועד עבור רשתות ביתיות או משרדים קטנים ואינו זקוק לשרת אימות.
כל ההתקנים מאמתים עם נקודת הגישה באמצעות מפתח זהה בגודל 256 ביט.
מיועד עבור רשתות ארגוניות ומחייב אימות דרך שרת באמצעות RADIUS.
הדבר דורש התקנה מסובכת יותר אך מעניק הגנה טובה יותר.
במצב המפתח המשותף מראש (PSK) נועד עבור רשתות ביתיות בעיקרו ואינו דורש את המורכבות של שרת האימות 802.1X.
כל התקן ברשת מצפין את התעבורה באמצעות מפתח בגודל 256 ביט.
ניתן להזין את המפתח כ-64 ספרות הקסדצימליות, או כסיסמה של 8 עד 63 תווים (מיוצגים ב-ASCII).
כאשר משתמשים בסיסמה, המפתח מחושב על ידי פונקציית גיבוב קריפטוגרפית מתאימה.
WPA-PSK נותר פגיע להתקפות כוח גס אם המשתמש מסתמך על סיסמה חלשה.
בחודש נובמבר 2008, אריק טאוס ומרטין בק, חוקרים משתי אוניברסיטאות גרמניות חשפו פרצת אבטחה מוגבלת של פרוטוקול זה אשר הסתמכה על הפגם הידוע בפרוטוקול WEP הישן, אשר ניתן לנצל רק בפרוטוקול ה-TKIP.
הפרצה איננה חושפת את המפתח או הסיסמה, אך מצליחה לפענח חלק מהמידע, בעיקר חבילות מידע קטנות עם תוכן ידוע מראש כגון ARP.
באוקטובר 2009 הושגה התקדמות נוספת המאפשרת לתוקפים להזריק חבילות מידע זדוניות גדולות יותר (596 בתים) בזמן של 25 דקות ו-28 שניות.
בפברואר 2010 נתגלתה פרצה חדשה המאפשרת לתוקף לפענח את כל התעבורה כלפי הלקוח.
נקודות התורפה של ה-TKIP אשר נעשה בו שימוש ב-WPA-PSK הן משמעותיות מכיוון שהוא נחשב לבטוח מאוד בעבר, והוא עדיין נמצא בשימוש בהתקנים אלחוטיים רבים.
באוקטובר 2017 פורסמו פרטים על פרצת אבטחה חמורה שנוגעת בכול הסוגים של WPA, מדובר בהתקפה מסוג KRACK.
התהליך הראשון הוא בקשת הצטרפות לרשת שנקראת Association.
הנתב מאשר את ההצטרפות העקרונית שלנו לרשת.
התהליך הבא הנדרש הוא אימות זהות והוא עובד בהתאם לשיטת ההצפנה שה-AP בחר.
מחשב א', שולח את הפרטים הנדרשים וכאן מתחילה לחיצת היד המרובעת (במקרה של WPA2).
לחיצת יד מרובעת: בתחילת התהליך לשני הצדדים יש את המפתח שסוכם מראש, אבל הם רוצים להוכיח אחד לשני שבאמת יש להם את המפתח הנכון.
נקודת הגישה (Access Point) שולח למחשב מספר אקראי כלשהו.
מחשב א' יוצר מפתח חדש הנקרא PTK.
מפתח זה מחושב מחיבור של המפתח המשותף (PSK), המספרים האקראיים של שני הצדדים וכתובות ה-MAC שלהם.
מחשב א' שולח לנקודת הגישה מספר אקראי משלו (נקרא S-Nonce), ובנוסף שולח הודעה מוצפנת על ידי ה-PTK החדש.
נקודת הגישה יוצר בעצמו את אותו PTK ושולח גם הוא הודעה המוצפנת בעזרת ה-PTK.
אז יש את תהליך DHCP שבו מקבלים כתובת IP.
איגוד הכדורגל האמריקאי לנשים הייתה ליגת כדורגל נשים אמריקאית שפעלה במשך שלוש עונות בתחילת העשור הראשון של המאה ה-21. הליגה הייתה ליגת הנשים הראשונה בעולם שבה כל השחקניות היו מקצועניות וקיבלו שכר על עבודתן.
הליגה נוסדה בפברואר 2000, כאשר העונה הראשונה נפתחה באפריל 2001, בהשתתפות שמונה קבוצות.
ב-15 בספטמבר 2003, מעט אחרי סיום העונה השלישית, התפרקה הליגה עקב חובות כספיים של מאה מיליון דולר.
ב-10 ביולי 1999, זכתה נבחרת הנשים של ארצות הברית בגביע העולמי.
כתוצאה מהזכייה, החלה התעניינות הולכת וגוברת בכדורגל הנשים בארצות הברית.
עשרים משחקניות הנבחרת כשביניהן מיה האם, מישל אקרס, קריסטין לילי וטיפני מילברט, רצו לנצל את ההזדמנות והחליטו על הקמת ליגת כדורגל מקצוענית שתפעל במדינתן.
בעזרתו של ג'ון הנדריקס, בעליו של ערוץ דיסקברי, הם גייסו כספים ותומכים, ובשנת 2001 יצאה הליגה לדרך כששמונה קבוצות משחקות בה.
עם הקמתה, הצטרפו לליגה כל כוכבות הכדורגל העולמי כשבראשן ניתן היה למצוא את בירגיט פרינץ, צ'רמיין הופר, הומארה סאווה, סון ון והאגה רייסה.
ב-15 בספטמבר 2003, לאחר שלוש שנות פעילות, פורקה הליגה בעקבות קשיים כלכליים קשים.
כבר בסוף העונה הראשונה, בזבזו ראשי הליגה 40 מיליון דולר שהיו אמורים להספיק עד לסוף העונה החמישית.
אף על פי שהשחקניות הסכימו לקצץ כ-30 אחוז משכרן, המצב לא השתפר והליגה לא יכלה להמשיך להתקיים.
בנוסף לבעיות הכספיות, שידורי הליגה בטלוויזיה לא משכו רייטינג והקהל לא הגיע למגרשים.
עם התפרקות הליגה, הפכו ליגות המשנה האמריקאיות (הדבליו-ליג והפרמייר ליג האמריקאית) למבוקשות, והרבה מאוד שחקניות של ה-WUSA עזבו לליגות אלו.
רק שש שנים לאחר מכן, עם הקמתה של ה-WPS, חזרה להיות ליגת כדורגל נשים מקצוענית בארצות הברית.
גביע המייסדות (על שמן של 20 הכדורגלניות שהקימו את הליגה) הוא התואר בו זוכה הקבוצה שמנצחת בפלייאוף הליגה.
מחזיקת הגביע נחשבת כאלופת הליגה.
עונהזוכהתוצאהסגניתעיר מארחתמלכת השעריםמלכת הבישוליםהשחקנית המצטיינת של העונה2001ביי אריאה סייבר'רייס3–32-4 בפנדליםאטלנטה ביטפוקסבורו, מסצ'וסטס טיפני מילברט (16) קריסטין לילי (10) סיסי (10) טיפני מילברט2002קרוליינה קארג'2-3וושינגטון פרידוםאטלנטה, ג'ורג'יה קאטיה (15) מארן מיינרט (15) מרינט פישון2003וושינגטון פרידום2–1אטלנטה ביטסן דייגו, קליפורניה דאגני מלגרן (14) מרינט פישון (14) מיה האם (11) מארן מיינרט
WOW air הייתה חברת תעופה איסלנדית, אשר החלה לפעול ב-1 ביוני 2012 ופשטה את הרגל ב-28 במרץ 2019.
בסיס הפעולה המרכזי של החברה אשר מובילה בתחום טיסות לואו קוסט לטוח ארוך היה בנמל התעופה הבינלאומי קפלוויק.
היא הפעילה טיסות ל-31 ערים במדינות שונות באירופה, בהן שווייץ, גרמניה, דנמרק, ספרד, בריטניה וצרפת.
בנוסף, הפעילה החברה טיסות ליעדים בצפון אמריקה כמו ניו יורק, לוס אנג'לס, סן פרנסיסקו, מיאמי, שיקגו, וושינגטון, טורונטו, מונטריאול ופיטסבורג.
החברה הייתה המפעילה הראשונה באירופה של מטוסי האיירבוס A321neo.
החל מסוף 2018 נקלעה החברה לקשיים תפעוליים.
חברת אייסלנדאייר שקלה לקנות אותה, אך נסוגה מכוונותיה וב-28 במרץ 2019 הודיעה WOW air על פשיטת רגל.
כשנה מאז שהכריזה על פשיטת רגל, ושבעה חודשים מאז שחברת התעופה למעשה הפסיקה את פעילותה, בספטמבר 2019 קיבלה חברת התעופה השקעה של 85 מיליון דולר, שתחזיר אותה לפעילות בטיסות להובלת מטענים.
על פי תחנת הטלוויזיה האיסלנדית RUV, חברת התעופה תפתח מחדש בטיסה בין וושינגטון, די.סי.
חברת התעופה תשתמש בשני מטוסים בלבד להובלת דגים וסחורות אחרות.
בתחילת 2017 הגישה החברה בקשה להפעלת קו תעופה בין נמל התעופה בן-גוריון לרייקיאוויק, בירת איסלנד, בהתאם לרפורמת השמים הפתוחים, שר התחבורה אישר לחברה להפעיל את הקו.
והחברה נחתה לראשונה בנמל התעופה בן-גוריון ב-13 בספטמבר 2017.
החברה הפעילה 3 טיסות שבועיות בין תל אביב לרייקיאוויק.
ביולי 2018 הודיעה החברה כי היא תפסיק את טיסותיה לישראל ב-18 בנובמבר 2018. עם זאת, החברה הודיעה כי בכוונתה לחזור ולהפעיל את הטיסות בעתיד, באוקטובר 2018 פרסמה החברה שהיא תחזור לפעילות בקו כבר ב-11 ביוני 2019, אך בפועל פשטה את הרגל כמה חודשים קודם לכן.
כדורגל מקצועני לנשים הייתה ליגת כדורגל נשים אמריקאית שפעלה במשך שלוש עונות בסוף העשור הראשון ותחילת העשור השני של המאה ה-21. הליגה נוסדה בספטמבר 2007, כאשר העונה הראשונה נפתחה במרץ 2009, בהשתתפות שבע קבוצות.
ב-18 במאי 2012, כמעט שנה אחרי סיום העונה השלישית, התפרקה הליגה עקב מחסור במשאבים כספיים.
לאחר פירוק ליגת ה-WUSA בשנת 2003, הוקם ארגון ללא מטרות רווח בשם WSII, ונועד לקדם ולתמוך בכדורגל הנשים בארצות הברית.
אחת ממטרותיו הברורות הייתה הקמת ליגה מקצוענית חדשה במקום שזו שפורקה.
ביוני 2006, הודיע הארגון על הקמת ליגה שתחל לפעול בעונת 2008. שנה לאחר מכן, הודיעו על דחייה בפתיחת הליגה על מנת למנוע התנגשות עם הגביע העולמי ועם טורניר הכדורגל האולימפי.
ב-17 בינואר 2008, הוצג שמה החדש של הליגה - Women's Professional Soccer, בצוותא עם הלוגו שבו הוצגה צלליתה של כוכבת העבר האמריקאית, מיה האם.
בעונה הראשונה שיחקו בליגה שבע קבוצות מרחבי ארצות הברית - בוסטון, וושינגטון, לוס אנג'לס, סנטה קלרה, סנט לואיס, פיסקטווי ושיקגו.
עם הקמתה, הצטרפו לליגה רבות מכוכבות הכדורגל העולמי כשבראשן ניתן היה למצוא את מרטה, אבי וומבאך, קריסטין לילי, טיפני מילברט, הופ סולו, כריסטיאן רוזריה, פורמיגה, הומארה סאווה, קלי סמית' ואניולה אלוקו.
ב-30 בינואר 2012, הודיעה הנהלת הליגה על ביטול עונת 2012, בטענה שישנם מספר מאבקים פנים-ארגוניים המונעים את המשך הפעילות.
חלק מהמאבק כלל קרב משפטי עם בעליה לשעבר של קבוצת מג'יק-ג'ק, ומחסור חמור במשאבים כלכליים.
בעיה נוספת שהייתה בליגה היא הריכוז הגאוגרפי המצומצם של קבוצות הליגה.
פדרציית הכדורגל של ארצות הברית דרשה שהליגה תכלול שמונה קבוצות לפחות, שיתפרשו על פני שלושה אזורי זמן.
בסופו של דבר, התחייבה ההנהלה על הגדלת הליגה לשמונה קבוצות עד לשנת 2014.
ב-18 במאי של אותה שנה, הודיעה הנהלת הליגה על ביטול הפעילות באופן סופי.
עם התפרקות הליגה, הרבה מאוד משחקניות הליגה החליטו לחזור לליגות האירופאיות שבהן שיחקו לפני כן.
מספר חודשים לאחר הפירוק החליטה פדרציית הכדורגל של ארצות הברית על הקמת ליגה מקצוענית חדשה, ה-NWSL.
עונהאלופת הפלייאוףאלופת העונה הסדירהפרס מישל אקרס למצטיינת העונהמצטיינת גמר הפלייאוףמלכת השעריםממוצע קהל בעונה הסדירהממוצע קהל בפלייאוף2009סקיי בלולוס אנג'לס סול מרטה הת'ר אוריילי מרטה (10)4,6845,5002010גולד פריידגולד פרייד מרטה מרטה מרטה (20)3,6013,4272011ווסטרן ניו יורק פלאשווסטרן ניו יורק פלאש ורוניקה בוקט כריסטין סינקלייר מרטה (10) כריסטין סינקלייר (10)3,5355,982
WOH G64 הוא כוכב על-ענק אדום בגלקסיית ענן מגלן הגדול, גלקסיית לוויין של גלקסיית שביל החלב, בקבוצת הכוכבים הדרומית דג זהב.
מרחקו של הכוכב מכדור הארץ הוא 168,000 שנות אור (50,000 פרסק), והוא מהכוכבים הגדולים ביותר שנצפו.
ל-WOH G64 רדיוס של 1,540 רדיוסי שמש או 1.07 מיליארד קילומטר, ונפחו גדול פי 3.65 מיליארד מנפח השמש.
לו היה ממוקם במרכז מערכת השמש, היה מגיע עד מסלולו של כוכב הלכת צדק.
הפעם הראשונה בה תועד וצולם כוכב מגלקסיה אחרת הייתה ב-2024 של כוכב זה.
WISE J2209+2711 הוא כוכב מסוג "ננס חום" בעל סיווג ספקטרלי של Y0, הממוקם בקבוצת הכוכבים "פגסוס".
הוא נמצא במרחק של 22 שנות אור (או 6.8 פארסק) מכדור הארץ.
הוא ערוץ של קבוצת הופ!
המותאם לגילאי 6-11 ומשדר סדרות מעשירות העוסקות בתכנים מפתחי חשיבה המעודדים סקרנות.
הערוץ נוצר לאחר מחלוקת תקציבית בין חברת RGE וחברת yes וסיום שידורי "לוגי" ללקוחות חברת הטלוויזיה בלוויין.
סלוגן הערוץ – "פשוט לחשוב".
הערוץ משדר תכנים כגון תעלומות בלשיות, דינוזאורים, חיות נדירות, טבע ועוד.
התוכניות השונות מגיעות מתחומי מדע, גאוגרפיה, היסטוריה, משפחה ואמנות.
הסדרות המשודרות ב- כוללות גם סדרות רכש של ערוצי טלוויזיה מובילים בעולם, כדוגמת נטפליקס ו-PBS Kids.
העולם הגאוני של טום גייטס
יוצאים לטיול עם חתול תעלול
אוסף התעלומות (עונות 1 ו-2)
מרטין על הבוקר (עונה 3)
ביוני 2017 התחיל הערוץ להפיק קמפיין מוזיקלי בשיתוף פעולה עם הזמרת אגם בוחבוט על גלישה בטוחה ברשתות החברתיות.
WR 102 הוא כוכב וולף-ראייה שנמצא במרחק של כ-18,000 שנות אור ממערכת השמש בקבוצת הכוכבים קשת.
כוכב זה הוא נדיר ביותר מאחר שספקטרום הפליטה שלו מתאפיין בפסים של חמצן והוא הכוכב החם ביותר שהתגלה עד כה ביקום.
WR 102 הוא כוכב אחד ממעט הכוכבים שמסווגים כ-WO - כוכבי וולף-ראייה עם פסי פליטה חזקים של חמצן.
התגלו רק ארבעה כוכבים כאלו בשביל החלב ועוד חמישה בגלקסיות אחרות.
כמו כן, זהו הכוכב החם ביותר שידוע לאנושות ביקום, לפי הספקטרום שלו, הטמפרטורה על פני השטח שלו מתקרבת ל-210,000 קלווין.
לפי ההערכות הכוכב בהיר פי 282,000 עד פי 480,000 מהשמש, אך בשל הטמפרטורה הגבוהה כמעט כל קרינתו היא בתחום העל-סגול כך שבאור נראה הוא מאיר רק פי 1,100 מעוצמת ההארה של השמש ובהירותו הנראית היא מדרגה 14, כך שלא ניתן לראותו ללא טלסקופ מקצועי.
רדיוס הכוכב הוא רק כ-40 אחוזים מרדיוס השמש, אך הוא דחוס מאוד ומסתו היא פי 22 ממסת השמש.
מהחום והקרינה העזה שהכוכב מפיץ נפלטים מפני הכוכב חלקיקים שמגיעים למהירות של 5,000 קילומטרים בשנייה, וכך הוא מאבד 1 חלקי 100,000 ממסת השמש בשנה.
לצורך השוואה, רוח השמש מובילה לכך שהשמש מאבדת מסת שמש בשנה, מסה הנמוכה פי 100 מיליון לעומת המסה הנפלטת מן הכוכב WR 102. החומר הנפלט מהכוכב יוצר ערפילית פליטה המקיפה אותו ומעוררת מהקרינה העל-סגולה שהוא פולט.
WR 102 משתייך לכוכבים מסוג WO, מדובר על כוכבים מסיביים שנמצאים בשלב החיים האחרון שלהם לפני שהם נהפכים לסופרנובה.
כפי הנראה, הכוכב אכן בשלבים האחרונים של היתוך גרעיני בליבתו, והוא כבר בשלב או בסוף של היתוך הליום לפחמן, חנקן וחמצן.
לפי התחזיות הכוכב יתפוצץ לסופרנובה בעוד כ-1,500 שנים.
מסתו העצומה של הכוכב יחד עם סיבוב מהיר יובילו לפליטה גדולה של התפרצות גמא, אך לא ידוע אם מהירות הסיבוב שלו תישאר יציבה.
WPAN (ראשי תיבות בעברית: רשת אזור אלחוטי אישי) היא רשת אזורית אישית, במשמעות של רשת לחיבור התקנים שבמרכזה סביבת העבודה של אדם בודד, שבמסגרתה החיבורים הם אלחוטיים.
בדרך כלל, רשת אזור אלחוטית אישית משתמשת בטכנולוגיה הפועלת בטווח של כ-10 מטרים, הנחשב לטווח קצר מאוד.
טכנולוגיה אחת כזו היא Bluetooth, ששימשה בסיס לתקן חדש, IEEE 802.15 .
WPAN יכולה לשמש לצורך קשר בין כל מכשירי המחשוב והתקשורת הנפוצים שיש לאנשים רבים על שולחן העבודה או שנישאים עמם, או שיכולה גם לפתוח מגוון אפשרויות חדשות, כגון אפשרות לתקשורת במהלך ניתוח בין הרופא המנתח לבין חברי הצוות הנוספים.
מושג מפתח בטכנולוגיית WPAN הוא החיבור.
בתרחיש האידיאלי, כאשר כל שני מכשירים המצוידים ב-WPAN נמצאה בקרבה אחד לשני בטווח של כמה מטרים או בטווח של כמה קילומטרים מהשרת המרכזי, הם יכולים לתקשר כאשר הוא מחובר בכבל.
תכונה חשובה נוספת היא היכולת של כל מכשיר לנעול התקנים אחרים באופן סלקטיבי, ולמנוע הפרעות או גישה בלתי מורשית למידע.
הטכנולוגיה עבור WPANs נמצאת בחיתוליה ועוברת פיתוח מהיר.
תדרי ההפעלה המוצעים הם סביב 2.4 Ghz במצבים דיגיטליים.
המטרה היא להקל על החיבור בין מכשירים קרובים ולהקל על התפעול הנדרש מהמשתמש לטובת ביצוע החיבור ושמישות של החיבור לאורך זמן.
כל התקן ב- WPAN יוכל להתחבר לכל מכשיר אחר באותו WPAN, בתנאי שהם נמצאים בטווח פיזי זה מזה.
בנוסף, WPANs ברחבי העולם יהיו מחוברים זה לזה, באמצעות קישור כלשהו לרשתות WAN.
כך, למשל, ארכאולוג באתר ביוון עשוי להשתמש במחשב כף יד כדי לגשת ישירות למאגרי מידע מאוניברסיטת מינסוטה במיניאפוליס ולהעביר ממצאים לאותו מסד נתונים.
WSL (ראשי תיבות של: Windows Subsystem for Linux) היא שכבת תאימות להפעלת קובצי הפעלה בינאריים של לינוקס (בפורמט ELF) בסביבות Windows 10, Windows 11, ו־Windows Server 2019.
במאי 2019, הוכרזה WSL 2, ובה שינויים חשובים כגון ליבת לינוקס אמיתית באמצעות תכונות Hyper-V.
מהדורת WSL אינה זמינה לכל משתמשי Windows 10 כברירת מחדל.
ניתן להתקין אותו על ידי הצטרפות לתוכנית Windows Insider או התקנה ידנית.
המהדורה הראשונה של WSL מספקת ממשק ליבה תואם לינוקס שפותחה על ידי מיקרוסופט, ללא קוד ליבת לינוקס אשר לאחר מכן יכול להריץ מרחב משתמש של GNU, כמו זה של אובונטו, או openSUSE, וכן SUSE Linux Enterprise Server, Debian וקאלי לינוקס.
מרחב משתמש כזה עשוי להכיל מעטפת GNU Bash ושפת פקודה, עם כלים מקוריים של שורת הפקודה של GNU (sed, awk וכו'), מתורגמנים לשפת תכנות (Ruby, Python וכו'), ואפילו יישומים גרפיים (באמצעות שרת X11 בצד המארח).
הארכיטקטורה עוצבה מחדש ב-WSL 2, עם ליבת לינוקס הפועלת בסביבת מכונה וירטואלית "קלת משקל".
WSL בטא הוצגה בגרסה 1607 של Windows 10 (עדכון יום השנה) ב-2 באוגוסט 2016. רק אובונטו (עם Bash כמעטפת ברירת המחדל) נתמכה.
WSL כבר לא היה בטא בגרסה 1709 של Windows 10 (עדכון "יוצרי הסתיו"), שיצא ב-17 באוקטובר 2017. ניתן היה להתקין הפצות לינוקס מרובות והיו זמינות להתקנה בחנות Windows.
WSL זמין רק בגרסאות 64 סיביות של Windows 10 מגרסה 1607. זה זמין גם ב-Windows Server 2019.
מיקרוסופט הכריזה על WSL 2 ב-6 במאי 2019, שכולל קצה אחורי חדש לחלוטין מבוסס VM (מבוסס על תת-קבוצה של תכונות Hyper-V) במקום שכבת ההתאמה הקודמת לשיחות מערכת.
מיקרוסופט הציגה גרסה של Windows Store של WSL ב-11 באוקטובר 2021 עבור Windows 11.
הפרויקטים הקודמים של מיקרוסופט והצד השלישי Cygwin התמקדו ביצירת סביבות ייחודיות דמויות Unix משלהם המבוססות על תקן POSIX,אולם WSL שואפת לתאימות לינוקס מלאה.
אף על פי ש-WSL (באמצעות עיצוב ראשוני זה) היה הרבה יותר מהיר וללא ספק הרבה יותר פופולרי מאחיו פרויקטי UNIX-on-Windows, מהנדסי ליבת Windows מצאו קושי בניסיון להגביר את הביצועים ותאימות המערכת של WSL על ידי ניסיון לעצב מחדש את ליבת ה-NT הקיימת כדי לזהות ולפעול נכון על ה-API של לינוקס.
בכנס של Microsoft Ignite בשנת 2018, מהנדסי מיקרוסופט נתנו סקירה ברמה גבוהה של טכנולוגיית Hyper-V VM חדשה "קלת משקל" עבור קונטיינריזציה שבה ליבה וירטואלית יכולה לעשות שימוש ישיר בפרימיטיבים של NT במארח.
בשנת 2019, מיקרוסופט הכריזה על ארכיטקטורת WSL (WSL 2) שתוכננה מחדש באמצעות טכנולוגיית VM זו המארחת אימאג' ליבת לינוקס (מותאמת אישית) בפועל, תוך שהיא טוענת לתאימות מלאה ל-Sycall.
מיקרוסופט רואה ב-WSL "בעיקר כלי למפתחים - במיוחד מפתחי אינטרנט וכאלה שעובדים על או עם פרויקטים בקוד פתוח".
בספטמבר 2018 אמרה מיקרוסופט כי "WSL דורש פחות משאבים (CPU, זיכרון ואחסון) מאשר מכונה וירטואלית מלאה" (שלפני WSL הייתה הדרך הישירה ביותר להריץ תוכנת לינוקס בסביבת Windows), תוך שהיא מאפשרת למשתמשים להשתמש ביישומי Windows ובכלי Linux על אותה קבוצת קבצים.
באפריל 2021, מיקרוסופט פרסמה מבנה מבחן של Windows 10 הכולל גם את היכולת להריץ יישומי ממשק משתמש גרפי של לינוקס (GUI) באמצעות WSL 2 ו-CBL-Mariner.
LXSS Manager Service הוא השירות שאחראי על האינטראקציה עם תת-המערכת (דרך מנהלי ההתקן ו- ), והדרך שבה Bash.exe (שלא להתבלבל עם ה-Shells המסופקים על ידי הפצות לינוקס) משיק את הלינוקס תהליכים, כמו גם טיפול בקריאות מערכת לינוקס ובנעילות הבינאריות במהלך ביצוען.
כל תהליכי לינוקס המופעלים על ידי משתמש מסוים נכנסים ל-"Linux Instance" (בדרך כלל, התהליך הראשון שהופעל הוא init).
ברגע שכל האפליקציות נסגרות, המופע נסגר.
הפקודה wsl.exe משמשת לניהול הפצות בתת-מערכת Windows עבור לינוקס בשורת הפקודה.
זה יכול לרשום הפצות זמינות, להגדיר הפצת ברירת מחדל ולהסיר הפצות.
ניתן להשתמש בפקודה גם כדי להפעיל קבצים בינאריים של לינוקס משורת הפקודה של Windows או Windows PowerShell.
כאשר wsl.exe מחליף את lxrun.exe שהוצא משימוש החל מ-Windows 10 1803.
העיצוב של WSL 1 לא כלל אמולציית חומרה/וירטואליזציה (בניגוד לפרויקטים אחרים כגון coLinux) ועושה שימוש ישיר במערכת הקבצים המארחת (דרך ו- ) וחלקים מסוימים של החומרה, כמו הרשת, מה שמבטיח יכולת פעולה הדדית.
לשרתי אינטרנט למשל, ניתן לגשת דרך אותם ממשקים וכתובות IP המוגדרות במארח, והם חולקים את אותן הגבלות על השימוש ביציאות הדורשות הרשאות ניהול, או יציאות שכבר תפוסות על ידי יישומים אחרים.
ישנם מיקומים מסוימים (כגון תיקיות מערכת) ותצורות שהגישה/שינוי שלהן מוגבלים, גם כאשר הם פועלים כ-root, עם sudo מהמעטפת.
יש להפעיל מופע עם הרשאות גבוהות על מנת לקבל "sudo" לתת הרשאות שורש אמיתיות, ולאפשר גישה כזו.
WSL 1 אינו מסוגל להריץ את כל תוכנות לינוקס, כגון קבצים בינאריים של 32 סיביות, או כאלו הדורשות שירותי ליבת לינוקס ספציפיים שאינם מיושמים ב-WSL.
עקב מחסור בליבת לינוקס "אמיתית" ב-WSL 1, לא ניתן להפעיל מודולי ליבה, כגון מנהלי התקנים.
עם זאת, WSL 2 עושה שימוש במופעי ליבת לינוקס וירטואליים חיים.
גם תמיכה ב־OpenCL ו־CUDA אינה מיושמת כרגע, אם כי מתוכננת לשחרורים עתידיים.
מיקרוסופט ציינה ש-WSL תוכנן לפיתוח יישומים, ולא עבור מחשבים שולחניים או שרתי ייצור, והמליצה להשתמש במכונות וירטואליות (Hyper-V), Kubernetes ו- Azure למטרות אלו.
גרסה 2 מציגה שינויים בארכיטקטורה.
מיקרוסופט בחרה בווירטואליזציה באמצעות קבוצת משנה שעברה אופטימיזציה גבוהה של תכונות Hyper-V, על מנת להפעיל את הליבה וההפצות (בהתבסס על הליבה), מה שמבטיח ביצועים שוות ערך ל-WSL 1. למען תאימות לאחור, מפתחים לא צריכים לשנות שום דבר בהפצות שפורסמו.
ניתן לשנות את הגדרות WSL 2 על ידי התצורה הגלובלית של WSL, הכלולה בקובץ INI בשם .wslconfig בתיקייה User Profile .
התקנת ההפצה שוכנת בתוך מערכת קבצים בפורמט ext4 בתוך דיסק וירטואלי, ומערכת הקבצים המארחת נגישה בשקיפות באמצעות פרוטוקול 9P, בדומה לטכנולוגיות אחרות של מכונות וירטואליות כמו QEMU.
עבור המשתמשים, מיקרוסופט הבטיחה עד פי 20 מביצועי הקריאה/כתיבה של WSL 1. מ-Windows מסופק מפנה רשת של IFS עבור גישה לקובצי אורח של Linux באמצעות קידומת נתיב UNC של \\wsl$ .
WSLg הוא קיצור של Windows Subsystem for Linux GUI שנבנה במטרה לאפשר תמיכה בהפעלת יישומי Linux GUI (X11 ו-Wayland) ב-Windows בחוויית שולחן עבודה משולבת במלואה.
עם זאת, עם הצגת Windows 11 WSLg יוצאת עם מבנה ייצור של חלונות המביא תמיכה עבור גרפיקה ואודיו גם באפליקציות WSL.
הפעל WSLg על מערכת עם GPU וירטואלי (vGPU) מופעל עבור WSL (אופציונלי, אולם זה מאפשר עיבוד OpenGL מואץ בחומרה)
אנדריי יונוץ אורסו (ברומנית: Andrei-Ionuț Ursu; נולד ב-16 בינואר 1993), ידוע בשם הבמה שלו WRS, הוא זמר-יוצר רומני.
לפני שהחל את קריירת המוזיקה שלו, הוא עבד כרקדן עם כמה אמנים, דוגמת אינה ו-Carla's Dreams.
בינואר 2020 חתם חוזה הקלטות עם חברת התקליטים גלובל רקורדס והחל להוציא שירי אלקטרופופ.
ייצג את רומניה באירוויזיון 2022, עם השיר "Llámame".
WRS נולד בבוזאו בדרום רומניה, ב-16 בינואר 1993. בגיל 12, בעצת הוריו, החל ללמוד ריקודי עם ומחול מודרני בבית הספר לאומניות באזור.
בשנת 2015 הקים את להקת הבנים "Shot", והתחיל את הקריירה המוזיקלית שלו.
הוא עזב את הלהקה לאחר כשנתיים, ועבר להתגורר בלונדון.
סינגל הבכורה שלו, "Why", יצא לאור בינואר 2020, וצבר כמיליון צפיות ביוטיוב ו-400,000 השמעות בספוטיפיי.
שניים משיריו, "Amore" ו-"Tsunami", זכו לפרסום רב ברשתות החברתיות ואף הגיעו לעשרת השירים הפותחים של מצעדי הסינגלים ברומניה ובבולגריה.
בפברואר 2022 הגיע WRS למקום הראשון בקדם הרומני לאירוויזיון 2022, עם השיר "Llámame".
"WTF" (ראשי תיבות: "What the Fuck") הוא סינגל שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022).
הוא יצא לאור ב-8 במאי 2022 בהוצאת חברות התקליטים שרית הפקות והליקון ארומה מיוזיק.
הוא נכתב על ידי רון ביטון, בן זקן וסתיו בגר והופק על ידי האחרון גם כן.
עם יציאתו, ספג "WTF" ביקורות מעורבות מטעם מבקרי המוזיקה.
מחד גיסא, היו שציינו את תוכנו הפמיניסטי של השיר, כדוגמת צוותה של בן זקן שהצהיר: "בקליפ אנו רואים שעדן מביאה ביטוי לא רק לעצמה כאישה, אלא לכל אחת ואחד שרוצים להיות ה-100 אחוז של עצמם ברגע השיא".
מאידך גיסא, היו שביקרו את הליריקה שלו.
הווידאו קליפ הרשמי של "WTF" יצא לאור ב-8 במאי 2022 והוכתר כ"אחד מהקליפים היקרים והגדולים שנעשו בישראל".
"WTF" יצא לאור שלושה חודשים לאחר יציאתו של הדואט המשותף עם זהבה בן, "בסוף כל יום".
הוא נכתב על ידי רון ביטון, עדן בן זקן וסתיו בגר והופק על ידי האחרון גם כן.
ב-25 באפריל 2022 הודיעה בן זקן בעמוד האינסטגרם שלה כי היא עתידה להוציא שיר חדש בשם "WTF" ב-8 במאי באותה השנה, בנוסף לכך שפרסמה את עטיפתו.
ב-1 במאי פרסמה קטע מתוך הווידאו קליפ של "WTF" בו היא נראית כשהיא לבושה בבגדים מינימליים, עם חצאית מנומרת.
בהמשך, הועלה לרשתות הסטרימינג השונות.
הווידאו קליפ הרשמי של "WTF" הועלה לערוץ היוטיוב הרשמי של עדן בן זקן ב-8 במאי 2022, ביום יציאתו של השיר כסינגל.
ב-19 בדצמבר 2022, במסגרת תוכנית הטלוויזיה הישראלית "הזמר במסכה" בעונה השלישית, בן זקן הופיעה עם השיר בסיום הפרק השני "ספיישל עדן בן זקן".
אזורתאריך יציאהפורמטחברות תקליטיםמקורכלל העולם8 במאי 2022הזרמת מוזיקה • הורדה דיגיטליתהליקון ארומה • שרית
WOZA נתמך על ידי אמנסטי אינטרנשיונל.
WOZA, ראשי התיבות של Women of Zimbabwe Arise, הוא מילה בשפת הנדבלה המקומית שמשמעותה "בוא קדימה".
בשנת 2008 הוענק ל-WOZA פרס אמנסטי אינטרנשיונל (פרס זכויות אדם) לשנת 2008 על ידי הסניף הגרמני של אמנסטי אינטרנשיונל.
הארגון הוקם על ידי שילה דוב, מהלנגו מגודונגה וג'ני ויליאמס.
ב-23 בנובמבר 2009 קיבלו מהלנגו מגודונגה וג'ני ויליאמס את פרס רוברט פ.
הפרס הוענק על ידי נשיא ארצות הברית ברק אובמה במילים: "בדוגמה שלהן, ויליאמס ומגודונגה הראו לנשות WOZA ולתושבי זימבבואה שהם יכולים לערער את כוחם של המדכאים שלהם, בכוח שלהם - שהם יכולים לחבל בכוחו של דיקטטור.
האומץ שלהן נתן השראה לאחרים".
בדבריה, בזמן שקיבלה את הפרס ציטטה מגודונגה את רוברט פ.
קנדי, ואמרה: "העתיד אינו מתנה: הוא הישג.
כל דור עוזר ליצור את העתיד שלו".
בשנת 2012, ג'ני ויליאמס מ-WOZA זכתה בפרס ג'ינטה סאגאן מאמנסטי אינטרנשיונל ארצות הברית כאחת ממייסדות הארגון.
ג'ני ויליאמס, מהלנגו מגודונגה וחברים אחרים ב-WOZA נעצרו מספר פעמים בשנים 2008 עד 2011. ב-12 בפברואר 2011, למעלה מאלף גברים ונשים הצטרפו להפגנת יום האהבה של WOZA.
בשבועות שלאחר מכן, כמה מחברי WOZA נעצרו ועונו על פי הדיווחים בבולאוואיו.
ב-WOZA מציינים כי שוטרים פנו לעורך הדין של WOZA כדי לדרוש מוויליאמס וממגודונגה להתייצב בתחנת המשטרה מסיבות שלא נמסרו.
שתי הנשים נכלאו ושוחררו בערבות, מאוחר יותר מהאסירות האחרות שנלקחו לאחר אותה מחאה.
אמנסטי אינטרנשיונל הביעה דאגה לביטחונם של חברי הקבוצה וכינתה את WOZA ב-2011 "מקרה בעדיפות".
באוגוסט 2006, באספה הלאומית של WOZA, הוחלט להקים את ארגון "אנשי זימבבואה מתעוררים" (MOZA).
גברים, בעיקר צעירים, הצטרפו למאבק הלא אלים למען זימבבואה טובה יותר.
ואטנר שפורטגמיינשאפט טירול , הידוע בכינויו WSG טירול, הוא מועדון כדורגל מהעיר ואטנס שבמדינת טירול, אוסטריה, המשחק בבבונדסליגה האוסטרית.
המועדון נוסד בשנת 1930, והוא מארח את משחקיו באצטדיון טיבולי המכיל 16,008 מקומות.
עשורים ראשונים הליגות האזוריות וטיפוס לליגה הבכירה (1930–1968)
המועדון נוסד באפריל 1930 בעיר ואטנס שבמחוז אינסברוק שבטירול בשם שפורטפריין פוסבולקלאב ואטנס ושיחק בשנים הראשונות בליגה השנייה של טירול.
במהלך מלחמת העולם השנייה, המועדון התקשה להעמיד קבוצה, וההקבוצה השתתפה רק בשתי עונות במהלך המלחמה, כמו כן עקב המשטר הנאצי, שונה שם הקבוצה לדויטשה טורן אונד שפורטגמיינשפט ואטנס .
כאשר ב-1946 עם סיום המלחמה חזרה הקבוצה לשמה הקודם.
בעונת 1952/1953 סיימה ואטנס במקום הראשון בליגה האזורית של טירול ועלתה לארלברליגה שהייתה באותן שנים אחת מליגות המשנה האוסטריות.
בארלברליגה קיצרה הקבוצה את שמה ל-SV ואטנס.
וברוב שנות ה-50 וה-60 שיחקה בארלברליגה.
בעונת 1967/1968 שינתה הקבוצה את שמה לוורקשפורטגמיינשפט סברובסקי ואטנס (Werksportgemeinschaft Swarovski או בקיצור WSG Swarovski Wattens), על שם חברת סברובסקי מהעיר.
את העונה סיימה ואטנס במקום הראשון ועלתה לראשונה לליגה הלאומית, הליגה האוסטרית הבכירה.
ואטנס בליגה הבכירה והאיחוד עם ואקר אינסברוק (1968–1985)
את עונת הבכורה שלה בליגה הבכירה סיימה הקבוצה במקום ה-12 מתוך 15, כשבעונת הבאות סיימה במקומות ה-7 וה-8 בהתאמה.
לאחר שלוש עונות בליגה הבכירה, בשנת 1971 בוצע איחוד בין שני המועדונים המובילים של טירול כאשר ואטנס התמזגה עם ואקר אינסברוק והמועדון עבר להיקרא SPG ואטנס-ואקר אינסברוק (SpG Wattens-Wacker Innsbruck), עם זאת ואטנס שמרה על קבוצת נוער של המועדון ששיחקה בליגות האזוריות של אינסברוק.
התקופה של הקבוצה המאוחדת של טירול הייתה התקופה המוצלחת ביותר בתולדות המועדון.
פיצול וחזרה לליגות הנמוכות ואיחוד מחדש (1985–2003)
לאחר הפיצול אינסברוק נותרה בליגת הבכירה ואילו ואטנס ששמרה כל העת על קבוצת מילואים בליגות הנמוכות, התאחדה איתה, חזרה להיקרא SWG סברובסקי ואטנס, ועברה להתחרות בליגה האזורית המערבית, ליגה שנחשבה אז בדרג השלישי באוסטריה.
בסיום עונת 1988/1989 עלתה הקבוצה לליגה האוסטרית השנייה ובין השנים 1989 ל-2002 התנדנדה בין הליגה השנייה והשלישית.
בעונת 2002/2003 התאחדה הקבוצה עם ואקר טירול, מועדון שהוקם לאחר שואקר אינסבורק פורק.
המועדון המאוחד זכה באליפות הליגה האזורית המערבית, אך בסיום העונה האיחוד פורק, ואקר טירול עלתה לליגה השנייה וואטנס עברה לשחק בליגה האזורית של טירול.
מהליגה הרביעית לבונדסליגה האוסטרית (2003–2019)
לאחר הפיצול, ואטנס כאמור עברה לשחק בליגה האזורית של טירול, שהייתה ליגה בדרג הרביעי באוסטריה.
ואטנס שיחקה שתי עונות בליגה הטירולית ושבה לליגה האזורית המערבית.
בליגה האזורית המערבית שיחקה ואטנס במשך 11 שנים ברציפות, עד שבסיום עונת 2015/2016 זכתה באליפות הליגה האזורית המערבית ועלתה לליגה האוסטרית הראשונה שהייתה אז ליגת המשנה האוסטרית.
ואטנס שיחקה שלוש שנים בליגת המשנה האוסטרית כשאת עונת 2018/2019 היא סיימה כאלופה.
ועלתה לבונדסליגה לראשונה מאז פירוק האיחוד עם ואקר אינסברוק.
WSG טירול בליגה הבכירה (2019–הווה)
עם העלייה לבונדסליגה הודיע המועדון שיעבור לארח את משחקיו באצטדיון טיבולי באינסברוק, וששם המועדון ישתנה ל-WSG סברובסקי טירול.
את עונת הבכורה שלה לאחר העלייה לבונדסליגה, סיימה הקבוצה במקום ה-12 והאחרון בליגה, אך מטרסבורג שסיימה במקום העשירי הודיעה על פשיטת רגל ובכך ניצלה טירול מירידה.
את עונת 2020/2021 סיימה טירול במקום ה-6. ביוני 2021 לאחר סיום העונה, הודיעה חברת סברובסקי על הפסקת חוזה החסות עם הקבוצה, שמה הוסר משם המועדון ומסמל הקבוצה, והקבוצה שינתה את שמה ל-WSG טירול.
בעונות הבאות סיימה טירול בחלק התחתון של הטבלה אך הצליחה לשרוד בליגה.
WSG טירול אירחה ברב שנותיה את משחקי הבית שלה באצטדיון גרנוט לנגס, שבוואטנס המכיל 5500 מקומות.
עם זאת האצטדיון אינו עומד בתקנים של הבונדסליגה האוסטרית, ועל כן בשנת 2019 עם עלייתה לבונדסליגה עברה הקבוצה לארח את משחקיה באינסברוק המרוחקת ממנה כ-20 ק"מ באצטדיון טיבולי המכיל 16,008 מקומות.
WKRP בסינסינטי היא קומדיית מצבים אמריקאית ששודרה ברשת CBS בשנים 1982-1978. הסדרה עוקבת אחר הצוות של תחנת רדיו בסינסינטי.
זמן השידור של הסדרה השתנה באופן תדיר לאורך תקופת שידורה והיא התקשתה להשיג אחוזי צפייה גבוהים.
עם זאת הסדרה זכתה לפופולריות כאשר שודרה בסינדיקציה.
הסדרה סייעה להזניק את הקריירה של לוני אנדרסון והייתה מועמדת לעשרה פרסי אמי ושלושה פרסי גלובוס הזהב.
WKRP היא תחנת רדיו כושלת בסינסינטי.
אנדי טרביס (גרי סנדי) מתמנה למנהל התכניות של התחנה ובעידודו התקליטנים של התחנה משמיעים יותר מוזיקת רוק.
באותה תקופה היו רבים שראו במוסיקת רוק כחתרנית ומסוכנת וצוות התחנה נאלץ להתמודד עם בקורת והתנגדות בקרב המאזינים.יוצר הסדרה, יו וילסון, ביסס את הדמויות על צוות תחנת רדיו שהכיר באטלנטה מעבודתו בפרסום.
אנדי טרביס (גרי סנדי) - מנהל התכניות
ארתור קרלסון (גורדון ג'אמפ) - מנכ"ל התחנה ובנה של הבעלים
דר' ג'וני פיבר (הווארד הסמן) - תקליטן
ונוס פלייטרפ (טים ריד) -תקליטן
לס נסמן (ריצ'רד סנדרס) - כתב חדשות
ג'ניפר מרלו (לוני אנדרסון) - פקידת קבלה
הרב טרלק (פרנק בונר) - מנהל מכירות
ביילי קוורטרס (ג'ן סמית'רס) - עובדת אדמינסטרטיבית שבמהלך הסדרה משמשת גם ככתבת
הסדרה שודרה לראשונה בספטמבר 1978 ולא זכתה לאחוזי צפייה גבוהים.
זמן שידורה השתנה 12 פעמים לאורך שנות שידורה, מה שהקשה על הסדרה לצבור פופולריות.
עם זאת, הסדרה זכתה להצלחה כאשר שודרה בסינדיקציה.עם השנים, פג הרישיון שניתן להשתמש בקטעי המוסיקה שהושמעו בתכנית והסדרה הפסיקה להיות משודרת בסינדיקציה.
באמצע שנות ה-2000 הסדרה שודרה שוב בערוץ TV Land כאשר מספר קטעים מוסיקליים מההרצה המקורית הוחלפו באחרים.
גם כאשר העונה הראשונה יצאה לאור ב-DVD ב-2007, מספר קטעים מוסיקליים הוחלפו.
ב-2014 יצא לאור מארז DVD שלם של כל העונות בו מושמעים כמעט כל הקטעים המוסיקליים מההרצה המקורית.
הסדרה הייתה מועמדת לעשרה פרסי אמי, כולל שלוש מועמדויות לפרס הסדרה הקומית הטובה ביותר.
הסדרה זכתה בפרס אמי אחד לעריכת הוידאו הטובה ביותר ב-1981. בנוסף לכך, הסדרה סייעה להזניק את הקריירה של לוני אנדרסון אשר תפקידה בסדרה זיכה אותה בשתי מועמדויות לפרס אמי ושלוש מועמדויות לפרס גלובוס הזהב.
סדרת המשך בשם The New WKRP in Cincinnati עלתה ב-1991 ושודרה ישירות בסינדיקציה.
גורדון ג'אמפ, ריצ'רד סנדרס ופרנק בונר המשיכו לגלם את התפקידים שגילמו בסדרה המקורית כאשר שחקנים אחרים מהצוות המקורי ערכו הופעות אורח.
הסדרה בוטלה לאחר שתי עונות אשר במהלכן שודרו 47 פרקים.
המושג WYSIWYG (ראשי התיבות של What You See Is What You Get; בעברית: "מה שרואים הוא מה שמקבלים"; נהגה: "וויזיוויג") הוא כינוי לתוכנה המדמה את התוצר המוגמר כבר בזמן יצירתו ועריכתו.
WYSIWYG היא תכונה של תוכנות עריכה (מעבד תמלילים, עורך HTML וכו'), שבהן הדף המוצג על-גבי הצג בזמן עריכת המסמך זהה לזה שיוצג בתוצאה הסופית: דף במדפסת במקרה של מעבד תמלילים, דף בדפדפן אינטרנט במקרה של עורך HTML וכדומה.
תכונה זו מאפיינת את מעבדי התמלילים לסביבת Windows, ובראשם מיקרוסופט וורד (גם מעבד התמלילים הישראלי "דגש" ניחן בתכונה זו, וכך גם גרסת Windows של QText).
טכניקה זו, המעניקה נוחות רבה למשתמש במעבד התמלילים, פותחה בסוף שנות השבעים במרכז המחקר של חברת זירוקס בפאלו אלטו ("זירוקס פארק"), במעבד תמלילים בשם בראבו.
את הפיתוח הוביל צ'ארלס סימוני, שעבר לאחר מכן לחברת מיקרוסופט ושם הוביל את פיתוחו של Word.
בין יתרונות ממשקי WYSIWYG ניתן לציין את היתרון הבולט והברור מאליו - שהתוצאה הסופית (או גרסה הקרובה מאוד לתוצאה הסופית) מוצגת לעיני המשתמש והוא מסוגל לצפות במוצר, כפי שייבנה בסופו של דבר.
במקביל לתוכנות בעלות מאפייני WYSIWYG ישנן גם תוכנות הנעדרות תכונה זו.
תוכנות אלו דורשות מהמשתמשים בהן מאמץ רב יותר, ולעיתים אף היכרות מעמיקה יותר עם פקודות ושפות מחשב.
כך למשל מעבד התמלילים המדעי LaTeX.
עריכת דף HTML באמצעות עורך טקסט פשוט נעשית אף היא ללא תכונת WYSIWYG; עורכי HTML משוכללים יותר כוללים תכונה זו.
החסרון הבולט בשיטת WYSIWYG הוא ביעילות הקוד המתקבל.
לדוגמה, קוד של עמוד HTML ממוצע שנוצר באמצעות עורך כמו Microsoft Frontpage יהיה ארוך יותר מאשר קובץ שנוצר ידנית, ולרוב גם פחות נוח לשינויים, וזאת כתוצאה מכך שאוטומציית ההפיכה של תצוגה לקוד מחויבת בקבלת החלטות עבור המשתמש, שאינן עולות תמיד בקנה אחד עם הגרסה היעילה ביותר.
תאגיד ה-WWE (בשמו המלא: World Wrestling Entertainment) הוא חברה ציבורית בבעלות פרטית, העוסקת בתקשורת משולבת (טלוויזיה, אינטרנט והפקת אירועים) ובמופעי בידור בעיקר בתחום הפקת מופעי היאבקות מקצועית.
עסקי ה-WWE ממוקדים בעיקר ב"היאבקות מקצועית" - אמנות במה בה המשתתפים מביימים קרבות באמצעות כוריאוגרפיה המדמה מהלכי היאבקות ואמנויות לחימה שונות, אשר התוצאות בה נקבעות תמיד מראש, ומשלבת אלמנטים מהתיאטרון ומהקרקס.
לכן, המופעים אינם ספורט במובן הרגיל של המילה אלא מעין מופע בידור בעל תסריט לפיו מתאבקים הם "רשעים" (Heels) או "גיבורים" (Faces) והם מפתחים "יריבויות" (Feuds) וכן הלאה.
במסגרת העלילה המתאבקים מתמודדים, בדרך כלל תוך שימוש בשם במה, על תוארי אליפויות שונים וכך נוצר (לפחות בעבר) רושם מוטעה שמדובר באירוע ספורטיבי.
בשנים האחרונות המגמה ב-WWE היא להתייחס לתחום כאל "ספורט בידורי" ואף "בידור" סתם, בניגוד לבעבר בו השתמשו במונחים כהיאבקות וספורט, והמתאבקים מכונים כיום "סופרסטארים" ו"פרפורמרים".
בתקופה בין התפטרותו של וינס מקמהן ב-2022 ועד לחזרתו ב-2023, הותרו שוב השימוש במילים היאבקות ומתאבקים.
ה-WWE נמצאת במוקד של ביקורת עזה בשל תנאי העסקת ה"פרפורמרים", שגורמים לכך שתוחלת חייהם קצרה ב-20 שנה מהממוצע האמריקאי.
הבעלים העיקרי של WWE, וינס מקמהן, הוא מושא הביקורת העיקרי.
החברה כארגון היאבקות מקצועית היא הגדולה והמשמעותית ביותר בתחום, לא רק בארצות הברית שם החלה את דרכה, אלא בעולם כולו.
בשנות היסוד, כשהארגון היה קיים כארגון היאבקות מקצוענית גרידא, הוא פעל בשם Capitol Wrestling Federation, הארגון מיתג את עצמו תחת השמות World Wide Wrestling Federation ומאוחר יותר תחת המותג World Wrestling Federation או ה-WWF.
הארגון נאלץ לחדול בשימוש בשם WWF בעקבות תביעה משפטית של הקרן העולמית לשימור חיות הבר (World Wildlife Fund, שגם קיצורם היה WWF).
כיום, התאגיד משווק את ההיאבקות המקצועית תחת שני מותגים ראשיים: Raw ו-סמאקדאון וכן מותר הפיתוח ודור העתיד NXT.
כרגע קיימות שתי אליפויות עולמיות ראשיות בארגון והן:
ב-Raw: אליפות העולם במשקל כבד והאלוף הנוכחי הוא CM פאנק.
בסמאקדאון: אליפות ה-WWE והאלוף הנוכחי הוא דרו מקינטייר.
בשנת 1915 קידם רודריק ג'יימס "ג'ס" מקמהן, סבו של יושב הראש הנוכחי, וינס מקמהן הבן, קרב אגרוף בין ג'ס ווילארד לג'ק ג'ונסון.
בקרב זה, שהתרחש ב-5 באפריל, איבד ג'ונסון את תארו לג'ס וויליארד בהוואנה, בירת קובה.
עשר שנים מאוחר יותר, בשנת 1925 הצטרף מקמהן אל טקס ריקרד בקידום אירועי אגרוף באולם מדיסון סקוור גארדן בניו יורק.
באותה תקופה הארגון של ג'ס מקמהן התרכז בעיקר בארגון ערבי אגרוף ושירה או קונצרטים.
רק משנת 1935 עברו המקמהנים לעסוק בהיאבקות מקצועית.
וינס מקמהן, בנו של ג'יימס מקמהן, החל לקחת חלק גדול בניהול העסק, במיוחד בצד ההיאבקות.
אולם משפחת מקמהן לא יכלה לקדם קרבות ואירועי היאבקות במדיסון סקוור גארדן בעקבות שנאתו של שותפם לעסקיהם הקודמים, טקס ריקרד, לספורט הזה.
המדיניות הפכה מאוחר יותר, הודות למאמציו של טוטס מונדט והמיליונר ברנר מקפדאן.
בינואר 1953 השתלטו וינס מקמהן, בנו של ג'ס, ומקדם ההיאבקות טוטס מנדט על חברת ההיאבקות באזור הצפון-מזרחי בארצות הברית שהייתה חלק מאיגוד ההיאבקות ה-NWA.
האיגוד הזה הכתיר אלוף בלתי מעורער שעבר מחברת היאבקות אחת לאחרת והגן על תאריו ברחבי העולם.
במקור הריצה חברה זו מופעים באולם "טרנר", שהיה בעל 2,000 מקומות ישיבה.
לאחר מכן גדל הארגון והשפעתו השתרעה גם באזורי ניו אינגלנד, ניו יורק, ניו ג'רזי ופנסילבניה.
הארגון הגדיל את רווחיו באופן ניכר לאחר שחתם על חוזה עם ערוץ טלוויזיה מקומי.
בשנת 1956 התחילה חברת CWC לשדר תוכניות היאבקות בשידור ישיר.
CWC שלטו בהיאבקות בצפון-מזרח ארצות הברית מאמצע המאה ה-20 ועד שנות השמונים, כשההיאבקות עדיין הייתה מחולקת למחוזות.
מאחר שה-NWA איגד מספר חברות היאבקות בעוד שבעמדת אלוף ה-NWA היה יכול לכהן רק מתאבק אחד, הועבר דאז תואר האליפות אחת לתקופה בין מתאבקי החברות השונות.
בשנת 1962 בובו ברזיל היה המתאבק השחור הראשון שזכה בתואר אלוף עולם.
ב-1963 היה "נער הטבע" באדי רוג'רס, חבר ה-CWC, אלוף איגוד ההיאבקות NWA.
שאר חברות האיגוד הביעו את מורת רוחן מכך שמונדט נמנע מלקבוע לרוג'רס קרבות מחוץ למדינות צפון-המזרח בהן התבססה ה-CWC, ובכך מנע למעשה את העברת חגורת האליפות.
רוג'רס הפסיד את האליפות ללו ת'ז בטורונטו שבקנדה ב-23 בינואר 1963. קרב אובדן האליפות נערך בניגוד לרצונותיהם של מונדט וה-CWC, מאחר שרוג'רס חשש כי יאבד את כספי העירבון (בגובה 25,000 דולר) אותם הפקיד עם קבלת החגורה אם לא יעביר את האליפות.
במחאה על האירוע החליטו מונדט וה-CWC לעזוב את ה-NWA לטובת ארגון חדש שהקימו, ה-World Wide Wrestling Federation) WWWF).
בשנת 1971, ולאחר עזיבתו של מונדט בסוף שנות השישים, וינס מקמהן האב הצטרף מחדש לאיגוד ה-NWA.
בשנת 1982 לקחו וינס מקמהן הבן וחברתו "טיטן ספורט" את השליטה על ה-WWF מאביו.
מקמהן האב כבר ביסס את סגנון ההיאבקות בצפון מזרח ארצות הברית ככזה שמתמקד יותר בבידור ופחות בספורט.
התחרויות בין המתאבקים כבר מזמן לא היו אירועי ספורט בהם הכשרוני יותר מנצח אלא אירועים מתוסרטים במטרה לגרום לעניין רב יותר בקרב הקהל.
מקמהן הצעיר החל בתהליך התפשטות עבור חברת ה-WWF והחל להעלות מופעים ושידורי טלוויזיה בשווקים של מתחריו בצפון מזרח ארצות הברית.
הוא אף מכר את זכויות השידור לרשתות טלוויזיה וכן זכויות הפצה לקלטות וידאו של אירועי ההיאבקות שארגן.
הוא הגדיל לעשות והשתמש בכסף שצבר ממכירות אלו כדי לקנות כישרונות ממתחריו.
בכך שבר סטטוס קוו בקרב התאחדויות ההיאבקות השונות ופרש למעשה מה-NWA, כמו אביו לפניו ובפעם השנייה והאחרונה בתולדות ה-WWF.
בעקבות צעדים אלה הכריזו שאר ארגוני ההיאבקות מלחמה על ה-WWF.
וינסנט מקמהן האב הזהיר את בנו ואף חשש לחייו, אך במקום להקשיב לאזהרות אלו, הגדיל הבן את יומרותיו: ה-WWF החלה לקיים סיורי הופעות במדינות השונות באמריקה.
יוזמה נועזת שכזאת דרשה הון גדול, דבר שהביא את ה-WWF לסף קריסה כלכלית.
ה-WWF לא זכה להצלחה רבה עד שווינס מקמהן הבן הגה את "רסלמניה".
רסלמניה היה אירוע היאבקות גדול ששילב בין קרבות מתוסרטים על תוארי האליפות לבין מופעי מוזיקת רוק ובידור בכיכובם של ידוענים (בין הידוענים המזוהים ביותר עם אירועים אלו נמצאים מיסטר טי והזמרת סינדי לאופר).
השילוב בין רוק להיאבקות הוכיח את עצמו כהצלחה גדולה ומהר מאוד מחירי זכויות השידור של "רסלמניה" הרקיעו שחקים.
כמויות עצומות של אנשים צפו ברסלמניה הראשונה, ששודרה מאולם מדיסון סקוור גארדן בסינדיקציה לאולמי קולנוע ברחבי ארצות הברית.
בעקבות ההצלחה אורגנו ערבים דומים, אך האירוע רסלמניה שמר על הבכורה כאירוע השיא בהיאבקות, כאשר באירוע זה התרחשו הקרבות הגדולים ביותר על תוארי האליפות בין "יריבים" מושבעים.
ההצלחה רק גברה ועם פיתוח שיטת שלם וצפה, עברו אירועים אלו להיות משודרים כך באופן קבוע.
הכוכב הגדול של אירועי הרסלמניה באמצע שנות ה-80 ותחילת שנות ה-90 היה המתאבק האלק הוגאן, והחל מ-1985 לערך הוא הוביל את תור הזהב השלישי של ההיאבקות בארצות הברית (הראשון היה בתחילת המאה העשרים והשני היה באמצעה, עם כניסת הטלוויזיה).
בתחילת שנות ה-90 של המאה ה-20 החלו שידורי ה-WWF להגיע לישראל, ובה בלטו הקברן ויוקוזונה, יחד עם מתאבקים כמו טטנקה, לקס לוגר, ברט הארט ורייזר ראמון זכורים לרבים עד היום.
בישראל נחשבת בטעות תקופה זאת ל'תור זהב' רק משום שזכתה לחשיפה בארץ, אך למעשה מדובר באחת התקופות הפחות מצליחות של ה-WWF בשלושים השנים האחרונות.
הקברן (The Undertaker) - שגולם על ידי מארק קאלאוויי - היה דמות של מתאבק גדול ומטיל אימה, קברן גותי מורבידי בעל כוחות על-טבעיים.
למרות שהוא החל כדמות של "רע" (Heel), מהר מאוד הוא נהפך לפופולרי ואהוב על המעריצים, בין השאר בזכות הגימיק האפל שלו וסגנון ההיאבקות שלו שכלל מהלכים אקרובטיים מרהיבים, ובהמשך הפך לדמות של "טוב" (Face).
בנוסף ל-7 אליפויות יחידים ו-6 תוארי זוגות שברשותו, דמותו של הקברן מחזיקה בשיא ייחודי: מאזן של 25 ניצחונות מול 2 הפסדים בקרבות באירוע רסלמניה (הקברן הפסיד פעם אחת בקרב מול ברוק לסנר ברסלמניה 30 ופעם שנייה מול רומן ריינס ברסלמניה 33).
הקברן נחשב עד היום לאחת דמויות הייחודיות והאהודות ביותר בתולדות ההיאבקות.
יוקוזונה, שדמותו הייתה של מתאבק סומו יפני,.
באירוע רסלמניה 9 שהתקיים בשנת 1993, יוקוזונה זכה באליפות הראשית של הארגון אחרי שהביס את ברט הארט.
יוקוזונה החזיק באליפות במשך דקות ספורות, עד שהאלק הוגאן הביס אותו וזכה בתואר.
מאחורי הקלעים הורדת התואר מברט הארט והעברתו להוגאן בדרך עקיפה, פורשה כאי-אמון בברט הארט כאלוף שיכול להוביל את החברה, וחזרה להסתמכות על הוגאן - הכוכב של ימים עברו.
בקרב החוזר שאורגן בין השניים נעזר יוקוזונה במצלמה שהתפוצצה בפניו של הוגאן, על מנת להחזיר לעצמו את התואר.
בסדרת ההישרדות של 1993 הוקמה נבחרת "כל אמריקה", שמנהיגה הייתה דמות המתאבק לקס לוגר, אשר כבר קרא תיגר על יוקוזונה באירוע אחר.
בנבחרת היו גם האנדרטייקר וצמד "האקדחים המעשנים", האחים ריק וסקוט סטיינר.
מולם הוצבה נבחרת הזרים, שכללה במקור את יוקוזונה, לודוויג בורגה וצמד מתאבקים קנדים - הקוויבקים.
באותו קרב נראה שאי אפשר היה לעצור את יוקוזונה עד שהאנדרטייקר נכנס לפעולה.
הוא הצליח לשרוד את מהלך הסיום של יוקוזונה, בו הוא קופץ במלוא משקלו על יריבו, והצליח להשליך את יוקוזונה מחוץ לזירה.
יוקוזונה ניסה לעצור בכל דרך את אנדרטייקר, אך נכשל.
לבסוף שניהם הודחו מהקרב, לאחר שעברו את רף הזמן המותר לשהייה מחוץ לזירה.
בעקבות אירוע זה הוחלט לקיים קרב באירוע הרויאל ראמבל של שנת 1994, בו המפסיד "ימות" ויוכנס לארון מתים.
בקרב, כאשר נראה שהקברן הוליך להביסו, התערבו המתאבקים אשר דמותם נחשבת כ"רעה" נגד הקברן ולבסוף הכניסו אותו לתוך ארון המתים.
סיפור העלילה גרס ש"הקברן" אכן מת, אך נשמתו נשבעה לנקום.
במציאות, "מותו" של הקברן שימש כתירוץ למתאבק שגילם אותו, מארק קאלאווי, להחלים מפציעה.
כעבור חצי שנה החלה ה-WWF להקרין פרסומות לקראת חזרתו של הקברן.
לבסוף הוא שב לקרב נגד יוקוזונה, שפורסם על ידי ה-WWF כ"קרב נקמה".
גם זה היה קרב "ארון מתים", אך הפעם הקברן ניצח ויוקוזונה "נקבר" בארון המתים.
קרב זה סיים את דרכו של יוקוזונה ב-WWF תחת הדמות של מתאבק הסומו היפני (מאוחר יותר חזר יוקוזונה כשותפו של אואן הארט).
בעקבות יריבות ארוכת שנים עם וינס מקמהן, קנה המיליונר טד טרנר את חברת קרוקט פרומושנס, ששלטה למעשה בליגת ה-NWA המתחרה, ומאוחר יותר שונה שמה ל-WCW.
לחברה היו מנהלים רבים, ביניהם מתאבקי העבר ביל וואטס ואולה אנדרסון.
בשנת 1993 נבחר לנהל אותה אריק בישוף, שדרן היאבקות ואיש מכירות בעברו, שנהנה ממשאבים כלכליים גדולים הודות לגב הכלכלי של טרנר.
ב-1994 החל בישוף לקנות את כוכבי ה-WWF.
בין השאר עברו לחברה שלו האלק הוגאן, רנדי "מאצ'ו מן" סבאג', לקס לוגר, סקוט הול ("רייזר ראמון"), קווין נאש ("דיזל") ורבים אחרים.
ב-1995 עלתה לשידור בימי שני תוכנית היאבקות שבועית ברשת TNT, רשת הכבלים של טרנר.
התוכנית נקראה WCW Monday Nitro ושודרה במקביל לתוכנית הדגל של ה-WWF Monday Night Raw תוך תחרות ישירה על קהל הצופים.
התוכנית הראשונה של נייטרו שודרה ב-4.9.1995, בשידור חי בערב שבו רו לא שודרה בגלל משחק פוטבול.
בעקבות הבחירה החכמה של מועד בכורת התוכנית ובעקבות הופעתו המפתיעה של כוכב ה-WWF לקס לוגר לקראת סוף התוכנית, נייטרו ביססה את עצמה כיריבה ראויה לרו הוותיקה.
החל מ-1996, ומשך קרוב לשנתיים, נייטרו הביסה את ה-WWF ברייטינג וזכתה להצלחה רבה, הודות לרכש המסיבי של כוכבי WWF וקווי עלילה שונים, ביניהם ה-nWo - קבוצת מתאבקים מתוך WCW שבתחילה נראתה כפולשים מה-WWF והציבה לעצמה מטרה להשתלט על WCW.